ڤیجەی دێڤاراکۆندا

ڤیجەی دێڤاراکۆندا () ئەکتەر و بەرھەمھێنەرێکی سینەمایی ھیندییە و زیاتر لە سینەمای تێلووگوودا کاردەکات. وەرگری خەڵاتی فیلمفێر و خەڵاتی ناندی و خەڵاتی سیمایە.https://www.indiatoday.in/movies/regional-cinema/story/siima-2019-vijay-deverakonda-and-keerthy-suresh-win-big-see-pics-1581463-2019-08-16 لە ساڵی ٢٠١٨ەوە بەھۆی داھات و ناوبانگەکەیەوە لە لیستی سێلێبریتی ١٠٠ی فۆربێس ھیندستاندایە. دێڤاراکۆندا یەکەم جار لە فیلمی نوڤیلا (٢٠١١) دەرکەوت و بەھۆی ڕۆڵی لە فیلمی یڤادێ سوبرامانیام (٢٠١٥)دا ستایشی زۆری لێکرا. خۆی وەک ئەکتەری سەرەکی سینەمایی بە فیلمە بەناوبانگەکانی پێلی چۆپولوو (٢٠١٦) و ئارجوون ڕێدی (٢٠١٧) جێگیر کرد.https://www.indiatoday.in/magazine/leisure/story/20171002-vijay-sai-deverakonda-telugu-cinema-arjun-reddy-sandeep-reddy-vanga-1049492-2017-09-23 دێڤاراکۆندا لە شاری حەیدەراباد لە ویلایەتی ئاندرە پرەدێش لەدایکبووە، لە دایک و باوکێک کە ناویان گۆڤاردان ڕاو و مادھاڤی بووە. خێزانەکەی خەڵکی گوندی تومانپێتا لە قەزای پێشووی مەحبوبناگار (ئێستا ناگارکورنول)ن.https://www.thehindu.com/entertainment/movies/on-a-high-with-arjun-reddy-vijay-deverakonda-discusses-what-makes-him-an-uninhibited-actor/article19586423.ece باوکی دەرھێنەری زنجیرەیەکی بچووکی تەلەڤیزیۆنی بووە کە بەھۆی نەبوونی سەرکەوتنەوە وازی لێھێناوە. 

 سەرچاوەکان

پۆل:لەدایکبووانی ١٩٨٩
پۆل:خەڵاتی فیلم فەیر براوەی باشوور
پۆل:زیندووان
پۆل:ئەکتەرانی پیاوی فیلمی ھیندی
پۆل:ئەکتەرە کوڕە ھیندییەکانی سەدەی ٢١ەم
پۆل:ئەکتەرە پیاوەکان لە سینەمای ھیندی